b'\n_START_ARTICLE_\nNattevakten (Rembrandt)\n_START_PARAGRAPH_\nNattevakten, nederlandsk tittel De compagnie van kapitein Frans Banning Cocq en luitenant Willem van Ruytenburgh maakt zich gereed om uit te marcheren (Kaptein Frans Banning Cocq og l\xc3\xb8ytnant Willem van Ruytenburghs kompani gj\xc3\xb8r seg klare til \xc3\xa5 marsjere), er et maleri av den nederlandske kunstneren Rembrandt, malt i 1640-42. Det monumentale bildet, som er malt p\xc3\xa5 bestilling av kaptein Banning Cocq, fremstiller \xc3\xb8yeblikket da hans skytterkompani f\xc3\xa5r marsjordre. P\xc3\xa5 grunn av at bildet hadde m\xc3\xb8rknet med tiden, fikk maleriet p\xc3\xa5 1800-tallet tilnavnet \xc2\xabNattevakten\xc2\xbb._NEWLINE_Bildet er et av Rembrandts mest kjente malerier, og det er hovedverket i samlingen til Amsterdams Rijksmuseum. Nattevakten er ber\xc3\xb8mt for sin dramatiske fremstilling av lys og skygge, i tillegg til sin dynamiske og originale komposisjon innenfor en tradisjonelt formell sjanger (en milit\xc3\xa6r portrettscene). I tillegg til dette er bildet kjent for sin kolossale st\xc3\xb8rrelse. Nattevakten m\xc3\xa5lte opprinnelig ca. 500 x 387 cm. Etter flyttingen til det nye r\xc3\xa5dhuset ved de Dam i 1715 ble lerretet besk\xc3\xa5ret til 437 x 363 cm, for at det skulle passe inn mellom to vinduer.'